帝有二子：長曰穆宗載淳，孝欽皇后所出；次曰憫郡王，母玫貴人徐佳氏。憫郡王早殤，故帝尤鍾愛穆宗。及帝崩，穆宗奉詔嗣立，以怡親王載垣、鄭親王端華、戶部尚書肅順、額駙景壽、兵部尚書穆蔭、吏部左侍郎匡源、禮部右侍郎杜翰、太僕寺少卿焦祐瀛輔政，號曰顧命八大臣。恭親王與孝貞、孝欽謀，廢八大臣。兩宮遂並執朝政，孝貞號東太后，孝欽號西太后。